OpenLLM-France/wikimedia huggingface dataset:
# Torre Baró

«Torre Baró» té aquests significats:
* Torre Baró (Pont de Montanyana), despoblat al municipi del Pont de Montanyana, a la comarca de l'Alta Ribagorça, a la província d'Osca
* Barri de Torre Baró, barri al districte de Nou Barris de la ciutat de Barcelona
* Torre del Baró (Barcelona), edifici que s'aixeca sobre un dels turons més orientals de la carena de Collserola que dona al pla de Barcelona
* Estació de Torre Baró, estació ferroviària a Barcelona
# Sinomammut tobieni

Sinomammut tobieni és una espècie extinta de mamífer proboscidi de la família dels mammútids que visqué a Àsia durant el Miocè superior. Se n'han trobat restes fòssils a la província xinesa de Gansu. Tenia el rostre llarg i, a diferència dels seus parents propers, no estava dotat d'ullals. El seu nom genèric, Sinomammut, significa 'Mammut xinès' en llatí, mentre que el seu nom específic, tobieni, fou elegit en honor del paleontòleg alemany Heinz Tobien, per la seva contribució als estudis sobre els proboscidis de la Xina.

## Referències

* ↑ Mothé et al., 2016, p. 65.
* ↑ Mothé et al., 2016, p. 71.
* ↑ Mothé et al., 2016, p. 68.

## Bibliografia

* Mothé, D.; Avilla, L. S.; Zhao, D.; Xie, G.; Sun, B. «A new Mammutidae (Proboscidea, Mammalia) from the Late Miocene of Gansu Province, China» (en anglès). Anais da Academia Brasileira de Ciências, 88, 1, 2016, pàg. 65-74. DOI: 10.1590/0001-3765201520150261.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Robert Thirsk

Robert Brent "Bob" Thirsk, OBC (nascut el 17 d'agost de 1953) és un enginyer i físic canadenc, i anterior astronauta de l'Agència Espacial Canadenca. Manté el rècord com el canadenc que amb el vol espacial més llarg (187 dies i 20 hores) i el major temps a l'espai (204 dies i 18 hores). El Tinent Governador de la Colúmbia Britànica el va incloure en l'Ordre de la Colúmbia Britànica (OBC) en el 2012.

## Referències

* ↑ http://www.spacefacts.de/english/e_tis.htm

## Enllaços externs

* Canadian Space Agency Official Biography
* Biography at NASA
* Spacefacts biography of Robert Thirsk
* Doctor Profile for Robert Thirsk (College of Physicians and Surgeons of Ontario)
# Il mondo della luna

«Il mondo della luna» té aquests significats:
Diverses òperes porten aquest nom, entre elles:
* Il mondo della luna (Galuppi)
* Il mondo della luna (Haydn)
# Apodichthys flavidus

Apodichthys flavidus és una espècie de peix de la família dels fòlids i de l'ordre dels perciformes.

## Descripció

* Fa 46 cm de llargària màxima i és de color variable: des del verd fins al vermell i el marró. Té punts foscos separats en una línia trencada al llarg de la part mitjana del cos.
* 40-44 espines i cap radi tou a l'aleta dorsal.
* 1 espina i 38-42 radis tous a l'aleta anal.
* Aleta caudal arrodonida i lleugerament elevada dorsalment.
* Aletes pectorals petites i arrodonides.

## Alimentació

Menja crustacis petits i mol·luscs.

## Hàbitat i distribució geogràfica

És un peix marí, demersal i de clima temperat, el qual viu al Pacífic oriental: les zones de marees des de l'illa Kodiak (el golf d'Alaska) fins a l'illa Santa Bàrbara (el sud de Califòrnia, els Estats Units), incloent-hi la Colúmbia Britànica (el Canadà).

## Observacions

És inofensiu per als humans i pot romandre fora de l'aigua sota les pedres o les algues marines, ja que és capaç de respirar aire.

## Referències

* 1 2 Gill, T. N., 1862. Notice of a collection of the fishes of California presented to the Smithsonian Institution by Mr. Samuel Hubbard. Proceedings of the Academy of Natural Sciences of Philadelphia. V. 14: 274-282.
* ↑ Lockington, W. N., 1881. List of the fishes collected by Mr. W. J. Fisher upon the coasts of Lower California, 1876-1877, with descriptions of new species. Proceedings of the Academy of Natural Sciences of Philadelphia. V. 33: 113-120.
* 1 2 Catalogue of Life (anglès)
* ↑ Ayres, W. O., 1855. (Descriptions of new species of Californian fishes). A number of short notices read before the Society at several meetings in 1855. Proceedings of the California Academy of Sciences (Series 1). V. 1 (pt 1): 23-77.
* ↑ The Taxonomicon (anglès)
* 1 2 Eschmeyer, W. N., E. S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* 1 2 Hart, J. L., 1973. Pacific fishes of Canada. Bull. Fish. Res. Board Can. 180:740 p.
* 1 2 3 FishBase (anglès)
* ↑ Moyle, P. B., 2002. Inland fishes of California. Revisada i ampliada. University of California Press, Berkeley. xv + 502 pp.
* ↑ Goodson, G., 1988. Fishes of the Pacific coast. Alaska to Peru including the Gulf of California and the Galapagos Islands. Stanford University Press, Stanford, Califòrnia. 267 p.
* ↑ Yoshiyama, R. M., C. Sassaman i R. N. Lea, 1986. Rocky intertidal fish communities of California: temporal and spatial variation. Environ. Biol. Fish. 17(1):23-40.
* ↑ Martin, K. L. M. i C. R. Bridges, 1999. Respiration in water and air. P. 54-78. A: M.H. Horn, K.L.M. Martin i M.A. Chotkowski (eds.) Intertidal fishes. Life in two worlds. Academic Press. 399 p.

## Enllaços externs

* BioLib (anglès)
* ION (anglès)
* Encyclopedia of Puget Sound (anglès)
# Cailee Spaeny

Cailee Spaeny (Springfield, 24 de juliol de 1998) és una actriu estatunidenca. El seu paper de debut al cinema va ser el d'Erica al curtmetratge de 2016 Counting to 1000. El 2018 va actuar en nombroses pel·lícules importants com ara a la pel·lícula de ciència-ficció d'aventures de Steven S. DeKnight Pacific Rim: Uprising, amb John Boyega i Scott Eastwood; al thriller de Drew Goddard Bad Times at the El Royale i als drames biogràfics Per raó de sexe i Vice.
El 2023 va guanyar la Copa Volpi per la millor interpretació femenina, per la seva actuació a Priscilla, pel·lícula sobre la vida de la dona de Elvis Presley.

## Filmografia
### Pel·lícules

| Any | Títol | Paper | Notes |
| 2018 | Pacific Rim: Uprising | Amara Namani | |
| 2018 | Bad Times at the El Royale | Rose Summerspring | |
| 2018 | Per raó de sexe (On the Basis of Sex) | Jane Ginsburg | |
| 2018 | El vici del poder (Vice) | Young Lynne Cheney | |
| 2020 | The Craft: Legacy | Lily | |
| 2021 | How It Ends | Jove Liza | |
| 2022 | Unlimited World | Lars | Curtmetratge |
| 2023 | Priscilla | Priscilla | |
| 2024 | Civil War | Jessie | |
| 2024 | Alien: Romulus | Rain | |

### Televisió

| Any | Títol | Paper | Notes |
| 2020 | Devs | Lyndon | Minisèrie |
| 2021 | Mare of Easttown | Erin McMenamin | Minisèrie |

### Vídeos musicals

| Any | Grup | Cançó | Notes |
| 2019 | The All-American Rejects | "Send Her to Heaven" | |

## Referències

* ↑ «Pacific Rim Uprising Cast Answer 50 of the Most Googled Kaiju Questions». Wired, 22-03-2018.
* ↑ N'Duka, Amanda «WME Signs ‘Pacific Rim 2’ Actress Cailee Spaeny». [Consulta: 22 novembre 2017]. Arxivat 9 April 2021$^{[Datemismatch]}$ a Wayback Machine.
* ↑ Kroll, Justin «Newcomer Cailee Spaeny Lands Female Lead in ‘Pacific Rim 2’». Variety [Consulta: 22 novembre 2017].
* ↑ White, James «Pacific Rim sequel adds Cailee Spaeny». Empire [Consulta: 22 novembre 2017].
* ↑ «Cailee Spaeny Cast as Female Lead in Pacific Rim Sequel». ComingSoon.net [Consulta: 22 novembre 2017].
* ↑ «Drew Goddard's 'Bad Times at the El Royale' Adds Newcomer Cailee Spaeny». The Hollywood Reporter [Consulta: 22 novembre 2017].

## Enllaços externs

* Cailee Spaeny - Lloc web oficial
# Scottsville (Kentucky)

Scottsville és una població dels Estats Units a l'estat de Kentucky. Segons el cens del 2000 tenia 4.327 habitants.

## Demografia

Segons el cens del 2000, Scottsville tenia 4.327 habitants, 1.839 habitatges, i 1.191 famílies. La densitat de població era de 289,5 habitants/km².
Dels 1.839 habitatges en un 29,1% hi vivien nens de menys de 18 anys, en un 46,8% hi vivien parelles casades, en un 15,1% dones solteres, i en un 35,2% no eren unitats familiars. En el 32,8% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,1% tenia menys de 18 anys, un 9,2% entre 18 i 24, un 26,6% entre 25 i 44, un 22,5% de 45 a 60 i un 17,6% 65 anys o més.
L'edat mediana era de 38 anys. Per cada 100 dones de 18 o més anys hi havia 81,1 homes.
La renda mediana per habitatge era de 24.479 $ i la renda mediana per família de 32.284 $. Els homes tenien una renda mediana de 24.821 $ mentre que les dones 21.769 $. La renda per capita de la població era de 13.618 $. Entorn del 16,5% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scottsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Scottsville». American Fact Finder. Oficina del Cens dels Estats Units, 12-01-2010.
# Ternat (Bèlgica)

Ternat és un municipi belga de la província de Brabant Flamenc a la regió de Flandes. Està compost per les seccions de Ternat, Wambeek i Sint-Katherina-Lombeek.
# Santa Maria de Florejacs

Santa Maria de Florejacs és l'església parroquial de Florejacs, al municipi de Torrefeta i Florejacs (Segarra), inclosa a l'Inventari del Patrimoni Arquitectònic de Catalunya.

## Referències

* ↑ «Església parroquial de la Mare de Déu de l'Assumpció de Florejacs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
# Lucas Rodrigues da Silva

Lucas Rodrigues da Silva (nascut el 27 d'agost de 1999) és un futbolista professional brasiler que juga com a davanter al club portuguès Casa Pia cedit pel Moreirense FC.

## Carrera professional

El 22 d'agost de 2018, Rodrigues va signar el seu primer contracte professional amb el Moreirense FC. Rodrigues va fer el seu debut professional amb el Moreirense en la victòria per 2-0 de la Primeira Liga contra el Portimonense SC el 29 de març de 2019.
El 30 d'agost de 2019 es va incorporar cedit al Mafra.
El 16 de juliol de 2021 es va traslladar amb una nova cessió al Casa Pia.

## Referències

* ↑ «Lucas reforça o ataque». www.record.pt.
* ↑ «Portimonense vs. Moreirense - 29 març 2019 - Soccerway». ca.soccerway.com.
* ↑ CD Mafra (30 agost 2019). "A SDUQ do Clube Desportivo de Mafra informa que chegou a acordo com o Moreirense" (en portuguès). Nota de premsa.
* ↑ «Lucas Rodrigues acrescenta qualidade nas alas» (en portuguès). Casa Pia AC, 16-07-2021. Arxivat de l'original el 2 d’agost 2021. [Consulta: 22 setembre 2021].

## Enllaços externs

* Lucas Rodrigues da Silva, Fitxa a Soccerway
* ZeroZero Profile
# Rocabertí

«Rocabertí» té aquests significats:
* Rocabertí (cim), cim del municipi de Beuda de la comarca de la Garrotxa, dins
* Rocabertí (llinatge) llinatge noble català amb jurisdicció sobre el castell de Rocabertí
* Rocabertí de Cabrenys, nissaga branca menor dels Rocabertí amb possessions a Maçanet de Cabrenys
* Castell de Rocabertí, castell al municipi de la Jonquera (Alt Empordà)
* Vescomtat de Rocabertí, jurisdicció feudal de Catalunya
# Andrés do Barro

Andrés Lapique do Barro (Ferrol, La Corunya, 1 d'octubre de 1947 - Madrid, 22 de desembre de 1989) va ser un cantautor gallec.
Va néixer al si d'una família vinculada a l'Armada Espanyola, però ell va decidir dedicar-se a la música.
Conegut popularment com a Andrés do Barro, va tenir el mèrit de ser un dels primers cantants que van usar el gallec durant la dictadura del general Francisco Franco. Va arribar a aconseguir un número u a l'estat espanyol en gallec. Fins ara ningú no ha aconseguit col·locar un altre número u en una llengua oficial de l'Estat espanyol que no sigui el castellà.
Va compondre d'oïda, amb la seva guitarra. Estava entusiasmat amb el seu desig d'explicar històries senzilles de la seva terra. En aquell moment, en plena dictadura franquista, va rebre el suport de Pilar Franco, germana del dictador, i Juan Pardo, el seu productor, la qual cosa explica per què se li va permetre cantar en gallec.
Va ser protagonista de la pel·lícula En la red de mi canción, rodada en castellà a les ordres de Mariano Ozores i amb Concha Velasco, on va ser doblat per un actor de doblatge professional, però on les seves cançons apareixien en gallec i amb la seva pròpia veu.
Després dels seus èxits inicials, no va poder mantenir-se i va emigrar a Mèxic el 1976. Després del seu retorn tampoc no es va fer un nom en el món de la música espanyola. Va morir de càncer de fetge als 42 anys a Madrid.
El 2015 Fernando Fernández Rego va publicar una biografia del músic nascut a Ferrol Saudade. Andrés do Barro: El músico que llevó el pop gallego al número uno de ventas (Saudade. Andrés do Barro: El músic que va portar el pop gallec al número u de ventas), amb la col·laboració de la família del músic.

## Discografia

* Me llamo Andrés Lapique do Barro (LP 1970)
* Señora mía (LP 1975)
* ¡Pum! (LP 1975)

## Referències

* ↑ La Voz de Galicia (2010) Saudade de Andrés do Barro/https://web.archive.org/web/20150824225821/http://www.lavozdegalicia.es/ocioycultura/2010/01/21/00031264104676349276245.htm
* 1 2 Román, Manuel (2015-08-29). "La vida atormentada de Andrés do Barro". Chic (in European Spanish). Consultat 2020-10-05.
* ↑ "Andres do Barro - Me llamo Andres Lapique do Barro". www.ghastaspista.com. Consultat 2020-10-05.

## Enllaços externs

* http://www.dobarrismo.com Arxivat 2018-08-05 a Wayback Machine.
* http://www.galespa.com.ar/musica_do_barro.htm
* http://www.ghastaspista.com/historia/dobarro.php Arxivat 2010-04-06 a Wayback Machine.
# Selenocisteïna

La selenocisteïna és un aminoàcid present en molts enzims (per exemple, glutatió peroxidasa, formiat deshidrogenasa, tioreduxin reductasa, glicina reductasa). L'estructura de la selenocisteïna és com la de la cisteïna, on el sofre és substituït per un àtom de seleni.
Al contrari del que passa amb altres aminoàcids, la selenocisteïna no és codificada directament en el codi genètic. La inserció de la selenocisteïna en la proteïna és duta a terme per un mecanisme especial en el que hi intervé un codó UGA (que normalment és un codó aturador) i la presència de l'Element SECIS en la seqüència del RNA missatger.
Les proteïnes que tenen un o més residus de selenocisteïna s'anomenen selenoproteïnes.

## Referències

* ↑ «selenocisteïna». Gran Enciclopèdia Catalana. Grup Enciclopèdia Catalana. [Consulta: 26 juny 2022].
* ↑ «Recerca de selenoproteïnes en Chrysochloris asiatica». Universitat Pompeu Fabra. [Consulta: 26 juny 2022].
# Torre Nova de la Coromina

La Torre Nova de la Coromina, o Torre Pericas, és una casa projectada per Josep Maria Pericas el 1920 amb estil noucentista i on també s'aprecien influències neoromàniques. Es troba al terme municipal de Torelló.
Va ser concebuda com a casa d'estiueig per a l'arquitecte i la seva dona. Està situada entre el Puig de les Tres Creus i la Coromina, casa pairal de l'arquitecte Pericas. Les línies estilístiques van a cavall d'una barreja d'estils tot marcant un cert eclecticisme, puix que és una arquitectura que discorre entre el neoromànic i el noucentisme, i entre aquest i el modernisme.
Compta amb una torre de pedra, que havia servit de colomar, i tres plantes (incloent l'habitatge tradicional dels masovers, a l'entrada). La planta principal inclou una capella i terrassa amb vistes al jardí principal, que barreja elements noucentistes i modernistes, com la font-bassa dels lleons.
La casa residencial és de planta rectangular amb una torre de secció quadrada adossada a la part esquerra. Aquesta està constituïda per quatre pisos, tots ells amb finestres, amb coberta a quatre vessants. El portal de la casa fa espona a la torre i és adovellat formant un arc rebaixat. Al primer pis s'hi distribueixen finestres rectangulars, mentre el segon les obertures són més petites i les llindes són decorades amb esgrafiats d'un color rogenc. A tramuntana s'adossa una galeria coberta a un vessant amb badius a la part alta. A l'angle sud-est hi ha la Verge del Roser. És construïda amb pedra d'aparell regular i amb alguns sectors decorats amb esgrafiats. L'edificació està envoltada de jardins i tancada per un mur de pedra construït amb còdols de riu.
La casa va ser construïda entre 1920 i 1923. Durant la Guerra civil espanyola va ser ocupada i van desaparèixer alguns mobles originals de l'arquitecte, però no va patir danys estructurals greus.

## Referències

* 1 2 «Torre Pericas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 desembre 2012].
# Serra de Conivella

La Serra de Conivella és una serra amb una elevació màxima al cim del Taga de 2.039,9 metres repartida administrativament entre els municipis d'Ogassa, Pardines i Ribes de Freser, a la comarca catalana del Ripollès. Al cim del Taga hi ha un vèrtex geodèsic (referència 290083001 de l'Institut Cartogràfic de Catalunya).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Serra de Conivella». Gran Enciclopèdia Catalana. Barcelona: Grup Enciclopèdia Catalana.
* Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Roda de diàleg

Una roda de diàleg o arbre de diàleg és un mecanisme habitual en molts videojocs d'aventures i de rol. Quan interactua amb un personatge que no és jugador, el jugador pot triar què dir i prendre decisions posteriors fins que finalitzi la conversa. Alguns gèneres de videojocs, com ara novel·les visuals i simulacions de cites, giren gairebé completament al voltant d'aquestes interaccions de personatges i diàlegs de ramificació.

## Història

La roda de diàleg ha existit molt abans dels videojocs. La primera aparició de la qual es té constància en el llibre El jardín de senderos que se bifurcan de Jorge Luis Borges del 1941. Igual que en els videojocs el lector pot anar
El primer sistema de diàleg per ordinador es va presentar en ELIZA, un primitiu programa informàtic de processament del llenguatge natural escrit per Joseph Weizenbaum entre 1964 i 1966. EL programa emular la interacció entre un usuari i un terapeuta artificial. Amb l'arribada dels videojocs l'entreteniment interactiu ha intentat incorporar interaccions significatives amb personatges virtuals. Els diàlegs de ramificació s'han convertit des de llavors en una característica comuna en novel·les visuals, simulacions de cites, jocs d'aventura i videojocs de rol.

## Valor i impacte

Aquest mecanisme permet als dissenyadors de jocs proporcionar converses interactives amb personatges que no siguin jugadors sense haver de fer front als desafiaments del processament del llenguatge natural en el camp de la intel·ligència artificial. En jocs com Monkey Island, aquestes converses poden ajudar a demostrar la personalitat de certs personatges.

## Referències

* ↑ IGN: Escape From Monkey Island Review
* ↑ Adventure Game Design Patterns at God Patterns
* ↑ Strange Things in Sierra's Adventure Game Demos Arxivat 2007-10-24 a Wayback Machine.
* ↑ Dreamfall: The Longest Journey Hands-On - Yahoo! Video Games Arxivat 7 August 2011$^{[Datemismatch]}$ a Wayback Machine.
* ↑ GameDev.net - NPC Conversation Techniques
* ↑ Adventure Gamers : Callahan's Crosstime Saloon
* 1 2 3 4 Rollings, Andrew; Ernest Adams. Fundamentals of Game Design. Prentice Hall, 2006. Arxivat 2017-12-31 a Wayback Machine.
* 1 2 Brent Ellison. «Defining Dialogue Systems». Gamasutra, 08-07-2008. [Consulta: 30 març 2011].
# Horná Streda

Horná Streda és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1263.
# Ariobarzanes I del Pont

Ariobarzanes I (en grec antic Ἀριοβαρζάνης) va ser sàtrapa persa del Pont cap a l'any 440 aC fins potser el 410 aC. Era també governador de la ciutat de Cios, a Mísia.
Va ser un dels primers membres de la dinastia Mitridàtica, reis del Pont. És possible que fos el mateix que va conduir als ambaixadors atenencs a Mísia l'any 405 aC, després d'haver estat tres anys detinguts per Cir el jove; també podria ser el que va ajudar a Antàlcides, el polític i diplomàtic espartà l'any 388 aC, segons diu Xenofont.

## Referències

* ↑ Smith, William (ed.). «Ariobarzanes». A Dictionary of Greek and Roman biography and mythology. [Consulta: 10 maig 2021].
# Copa Generalitat de futbol femenina 1984

La Copa Generalitat de futbol femenina 1984 fou la quarta edició de la competició. Se celebrà des de l'abril fins al 14 de juliol de 1984 i fou organitzada per la Federació Catalana de Futbol. Els equips participants que competiren en format d'eliminació directa a doble partit, amb una primera ronda, quarts de final, semifinal i final en una seu neutral. Es proclamà campió el Penya Barcelonista Barcilona, que guanyà per 3 a 0 al Club Femení Barcelona i aconseguí el seu segon títol consecutiu.

## Final

| PB Barcilona | 3-0 | CF Barcelona |
Estadi Feliu Codina, Barcelona

## Referències

* ↑ Mentruit, Imma. «En Horta, final de la Copa Catalana» (en castellà). Mundo Deportivo, 14-07-1984. [Consulta: 22 agost 2024].
* ↑ Tomás Belenguer, 2021, p. 93.

## Bibliografia

* Tomás Belenguer, Manuel. Barça femení : història des dels orígens fins al triplet. Barcelona: Editorial Base, 2021. ISBN 9788419007001.
# Serra de l'Avenc

La Serra de l'Avenc és una muntanya de 154 metres que es troba entre els municipis d'Alcanar i Ulldecona, a la comarca del Montsià.
La serra de l'Avenc constitueix una prolongació meridional de la Serra del Montsià. Pren el seu nom de l'avenc que es troba al seu cim.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serra de Comillini

La Serra de Comillini és una serra termenal entre les comarques de l'Alta Ribagorça i el Pallars Jussà. Pel costat ribagorçà, pertany al terme municipal del Pont de Suert, en territori de l'antic terme de Viu de Llevata; pel pallarès, la serra trepitja dos termes: el de Sarroca de Bellera, al nord, i el de Senterada, al sud.
Està situada just a migdia de la població de Sarroca de Bellera, i separa les valls del riu Bòssia i del riu de Cadolla. A l'extrem occidental de la serra hi ha el poble de Corroncui i una mica més lluny la Beguda d'Adons, i al sud-oest les restes de Corroncui Vell. A migdia de la serra, a la vall del riu de Cadolla, hi ha els pobles de la Bastideta de Corroncui, Pinyana i Cadolla, el darrer pertanyent al terme municipal de Senterada (i la resta, al del Pont de Suert). Al nord-oest, el poble de Perves, del Pont de Suert, i al nord, el ja esmentat de Senterada.
En el vessant oriental de la serra hi ha el dolmen conegut com la Casa Encantada, dins del terme de Senterada. De la Serra de Comillini surt cap al nord, a l'alçada de Sarroca de Bellera, el Serrat del Forn Vell. A l'occidental, es troba el Serrat de Santes Creus, ja a la part ribagorçana.

## Enllaços externs

* Institut Cartogràfic de Catalunya
# Resolució 178 del Consell de Seguretat de les Nacions Unides

La Resolució 178 del Consell de Seguretat de les Nacions Unides fou adoptada per unanimitat el 24 d'abril de 1963 degut a les violacions de territori senegalès per part de les forces militars colonials de la Guinea Portuguesa. El Consell va deplorar l'incident de Bouniak així com els incursions dels portuguesos i van sol·licitar que fessin honor de la seva intenció declarada de respectar escrupolosament la sobirania i la integritat territorial del Senegal.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)
* Imperi Portuguès
* Guerra d'independència de Guinea Bissau

## Referències

* PDF Text de la Resolució a UN.org